เงินบาทเปิด 30.90/92 แนวโน้มแกว่งแคบ
เงินบาทเปิดตลาด 30.90/92 บาทต่อดอลลาร์  แนวโน้มแกว่งแคบในกรอบ 30.85-31.00 ตลาดรอติดตามผลประชุมธนาคารกลางยุโรป วันนี้
25 ก.ค. 2562

เงินบาทเปิดตลาด 30.90/92 บาทต่อดอลลาร์  แนวโน้มแกว่งแคบในกรอบ 30.85-31.00 ตลาดรอติดตามผลประชุมธนาคารกลางยุโรป วันนี้
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.90/92 บาท/ดอลลาร์ อ่อนค่าเล็กน้อยจากเย็นวานนี้ที่ปิดตลาดที่ระดับ 30.89 บาท/ดอลลาร์
วันนี้คาดว่าเงินบาทยังเคลื่อนไหวในกรอบแคบๆ เช่นเดียวกัน 1-2 วันที่ผ่านมา ตลาดติดตามการประชุมธนาคารกลางยุโรป (ECB) วันนี้ แต่ส่วนใหญ่ยังคาดการณ์ว่าจะคงอัตราดอกเบี้ยนโยบายไว้ในระดับเดิม เพียงแต่รอดูว่าจะมีถ้อยแถลงถึงนโยบายในการรับมือกับเศรษฐกิจในระยะต่อไปอย่างไร
"วันนี้บาทน่าจะยังแกว่งแคบๆ เหมือนช่วง 1-2 วันก่อนนี้ แต่วันนี้ต้องรอดูว่า ECB จะมี speech อย่างไรบ้างในเรื่องนโยบายรับมือเศรษฐกิจในระยะต่อไป ส่วนดอกเบี้ยนั้นอาจจะคงไว้เท่าเดิม" นักบริหารเงินระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 30.85-31.00 บาท/ดอลลาร์